Projekti kvaliteedijuhtimine

Projekti kvaliteedijuhtimine (inglise keeles "project quality management") hõlmab kõiki tegevusi projekti keskkonnas, mis on suunatud selleks, et projektile pandud ootused realiseeritakse. Kvaliteedijuhtimine hõlmab kolme peamist põhitegevust projekti keskkonnas: kvaliteedi plaanimine, kvaliteedi tagamine ja kvaliteedi kontroll.
Projekti lõpptulem on identne projekti kvaliteediga ning seda võib nimetada kvaliteedi strateegiliseks eesmärgiks. Projekti kvaliteedi kindlaksmääramine ja selge strateegiline eesmärk on ühed olulisemad tegevused enne projekti elluviimist. 
Aktuaalsus.
Projektijuhtimist on hakatud aina enam kasutama erinevates organisatsioonides, kuna organisatsioonide kasvamise ja arenemisega on tekkinud erinevaid protsesse, mis vajavad projektipõhist lähenemist. Samuti on ülesannetepõhistest ametikohtadest saamas multi-funktsionaalsed projektipõhised meeskonnad. 
Tekkinud on ka projektipõhiseid organisatsioone, mis tegutsevad alaliste organisatsioonidena.
Kvaliteedijuhtimine.
Kvaliteedijuhtimise ajalugu näitab pidevat arengut kvaliteetsete toodete ja teenuste poole. Tihe konkurents turul paneb organisatsioonid püüdlema kvaliteedi poole, et erineda turu keskmisest. 
Organisatsioonid hakkasid suuremat tähelepanu pöörama kvaliteedile ja kvaliteedijuhtimisele 1980ndatel. Lääneriikides hakkasid kvaliteedijuhtimise gurud tegelema selle teemaliste protsesside kirjeldamise ja raamistike koostamisega. 
Üheks kvaliteedijuhtimise guruks on W. Edwards Deming. Tema sõnastatud 14 punkti juhtkonnale läheneb kvaliteedijuhtimisele sotsiaalsest vaatenurgast, kus rõhk on asetatud pidevale parendamisele ja innovatsioonile.
Kvaliteedijuhtimise printsiibid projektijuhtimises.
Aastal 1997 väljastas Rahvusvaheline Standardiorganisatsioon (ISO) dokumendi ISO 10006, mis kannab pealkirja „Kvaliteedijuhtimine – juhised projektide kvaliteedijuhtimiseks“. Selle uus versioon on avaldatud aastal 2003. See dokument määratleb viis kvaliteedi põhimõtet: 
Kvaliteeti projektijuhtimises vaadeldakse kahest aspektist:
Et tagada kliendi rahulolu ja vastata ootustele on vajalik täita mõlemad kriteeriumid, kuna mõlemad aspektid on omavahel seotud ja mõjutavad lõpptulemust. 
Projektijuhtimise Instituut ("Project Management Institute") on andnud välja käsiraamatu "A Guide to the Project Management Body of Knowledge" ehk PMBOK, milles on eraldi peatükk projekti kvaliteedijuhtimisest. Selles on välja toodud vajalikud protsessid, mis tagavad projekti nõutud kvaliteedi. Projektijuhtimise kvaliteedi protsessid jagunevad kolmeks: kvaliteedi plaanimine, kvaliteedi tagamine ja kvaliteedikontroll.
Projekti kvaliteedijuhtimise protsessid.
Kvaliteedi plaanimine ("Quality Planning").
Kvaliteedi plaanimine sisaldab projektile oluliste kvaliteedistandardite ja kindlaksmääramist ja otsustamist, kuidas neid täita. See on üks olulisemaid funktsioone kvaliteedijuhtimises, mida tuleb läbi viia regulaarselt ja üheaegselt teiste projekti planeerimise protsessidega. 
Kvaliteedi plaanimise sisendid: 
Kvaliteedi plaanimise vahendid ja tehnikad: 
Kvaliteedi plaanimise väljundid: 
Kvaliteedi tagamine ("Quality Assurance").
Kvaliteedi tagamine sisaldab plaanitud ja süstemaatilisi tegevusi, mis tagavad projektile seatud kvaliteedi standardid. Kõik kvaliteedi plaanimise protsessid on osaks ka kvaliteedi tagamise protsessis. 
Kvaliteedi tagamise sisendid:
Kvaliteedi tagamise vahendid ja tehnikad:
Kvaliteedi tagamise väljundid:
Kvaliteedikontroll ("Quality Control").
Kvaliteedikontroll sisaldab projekti spetsiifiliste tulemuste jälgimist, et võrrelda neid vastavate kvaliteedi standarditega ning läbi selle tuvastava kõrvalekalded. 
Kvaliteedikontrolli sisendid:
Kvaliteedi kontrolli vahendid ja tehnikad:
Kvaliteedikontrolli väljundid: